**МЕТОДИКА**

**за определяне комплексната оценка на офертите**

**Критерий за оценка е „икономически най-изгодна оферта”.**

Класирането се извършва на база на комплексна оценка (К), получена по следната формула: **К = (П1 + П2 + П3) *където*** П1 са точките по първия показател (Тц) , а **П2 и П3** са точките по втория и третия (Тбр.) показател.

Показатели при класиране на предложенията и тяхната относителна тежест в комплексната оценка са:

|  |  |  |
| --- | --- | --- |
| № | Показатели | Максимално възможен брой точки |
| 1 | **Финансов:П1**  Търговска отстъпка на горивата в % от официално обявените цени в бензиностанциите на участника | 60 |
| 2. | **Технически: П2**  Брой търговски обекти (бензиностанции) на участника – (собствени, наети или франчайз или на подизпълнител), на територията на общините в Област Кюстендил, предлагащи следните видовете гориво: **бензин А95Н, бензин А96 и дизел.** | 30 |
| 3. | **Технически: П3**  Брой търговски обекти (бензиностанции) на участника – (собствени, наети или франчайз или на подизпълнител), на територията на общините в Област Кюстендил, **предлагащи газ пропан - бутан.** | 10 |

Оценката на офертите по всеки показател ще се извърши по следния начин:

**Показател 1** **“Търговска отстъпка от официално обявените цени в бензиностанциите на участника”** с максимален брой точки 60 т. Максимален брой точки получава офертата с предложена най-голяма отстъпка – 60 точки. Точките на останалите участници се определят в съотношение към най-високата търговска отстъпка по следната формула:

отстъпката, предложена от съответния участник **х 60**

най-голямата отстъпка, предложена от участник

**Показател 2** **“Брой търговски обекти (бензиностанции) на участника – (собствени, наети или франчайз или на подизпълнител), на територията на общините в Област Кюстендил предлагащи посочените от възложителя горива - бензин А95Н, бензин А96 и дизел-**  с максимален брой точки 30.

Максимален брой точки получава офертата с най-голям брой бензиностанции посочени от участника в списъка, който е приложение към техническата оферта – (Приложение №10). Точките на останалите участници се определят в съотношение към най-големия брой бензиностанции по следната формула:

брой търговски обекти посочени в списъка на участника **х 30**

най-големия брой търговски обекти предложен от участник

**Показател 3** **“Брой търговски обекти (бензиностанции/газстанции) на участника – (собствени, наети или франчайз или на подизпълнител), на територията на общините в Област Кюстендил, предлагащи зареждане на газ пропан- бутан -** с максимален брой точки 10.

Максимален брой точки получава офертата с най-голям брой търговски обекти( бензиностанции/газстанции) посочени от участника в списъка, който е приложение към техническата оферта – (Приложение №10). Точките на останалите участници се определят в съотношение към най-големия брой бензиностанции по следната формула:

брой търговски обекти посочени в списъка на участника **х 10**

най-големия брой търговски обекти предложен от участник

На база комплексната оценка, офертите ще бъдат класирани по низходящ ред, т.е. офертата, получила най-висока комплексна оценка, се класира на първо място, а офертата получила най-ниска комплексна оценка се класира на последно място.